Няма цяпер спакою і лесаводам. Цёплыя зімы, ранняя вясна, засушлівае лета на працягу апошніх гадоў прывялі да стварэння камфортных умоў для караеда. У момант успышкі толькі на адным дрэве лясных парод можа знаходзіцца ад 6 да 11 тысяч жукоў. Таму адзіны метад барацьбы – правядзенне высечак не толькі ўжо загінулых дрэў, але і тых, якія быццам яшчэ здаровыя, але ж пашкоджаны. За цёплы перыяд года паспявае з’явіцца тры новыя пакаленні жука і распаўсюдзіцца на суседнія тэрыторыі. Абавязковым мерапрыемствам пасля высечак з’яўляецца і спальванне рэшткаў хворых дрэў.